Diari Oficial de la Generalitat Valenciana


Sumari del DOGV 100, del 05-04-1983 (1983/802167)

REIAL DECRET 4.108/1982, de 29 de desembre, sobre traspàs de funcions i serveis de l'Administració de l'Estat a la Generalitat Valenciana en matèria de Gabinets Tècnics Provincials de l'lnstitut Nacional de Seguretat i Higiene en el Treball.
-------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1982/12/29/4108/dof/vci/html**

### Dades del document

Número de DOGV
:   100

Data del DOGV
:   05-04-1983

Secció del DOGV
:   DISPOSICIONS GENERALS

Número del document
:   1983/802167


Data del document
:   29-12-1982

Organisme emissor
:   Ministeri de la Presidència

Tipus de document
:   Reial decret

Reial Decret 4108/1982, de 29 de desembre, sobre traspàs de funcions i serveis de l'Administració de l'Estat a la Generalitat Valenciana, en matèria de gabinets tècnics provincials, de l'Institut Nacional de Seguretat i Higiene en el Treball.  
L'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, en l'article 33.1, i l'article l.r, A), de la Llei Orgànica 12/1982, de 10 d'agost, estableixen que correspon a la Comunitat Autònoma Valenciana l'execució de la legislació de l'Estat en matèria laboral, amb les facultats i serveis propis de l'Administració respecte de les relacions laborals, sense perjudici de l'alta inspecció de l'Estat.   
D'altra banda, el Reial Decret 4.015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Autònoma Valenciana.   
De conformitat amb el que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut, aquesta Comissió, després de considerar-ne la conveniència i legalitat, adoptà en la reunió del dia 27 de desembre de 1982 l'oportú acord la virtualitat pràctica del qual exigeix l'aprovació pel Govern mitjançant Reial Decret, objectiu immediat d'aquest.   
Es en virtut d'açò que, a proposta dels Ministres de Treball i Seguretat Social i d'Administració Territorial, i prèvia deliberació del Consell de Ministres en la reunió del dia 29 de desembre de 1982,   
DECRETE  
Article 1.r S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana pel qual es concreten els serveis i funcions que han de ser objecte de traspàs a la Generalitat Valenciana en matèria de Gabinets Tècnics Provincials de l'lnstitut Nacional de Seguretat i Higiene en el Treball, adoptat per l'esmentada Comissió en la sessió del 27 de desembre de 1982 i que es transcriu com a annex d'aquest Reial Decret.   
Article 2.n En consequència, queden traspassats a la Generalitat Valenciana els serveis i les funcions que es relacionen en el referit acord de la Comissió Mixta, en els termes i amb les condicions que s'hi especifiquen, resultants del text de l'acord.   
Article 3.r Aquests traspassos seran efectius a partir de la data assenyalada en l'acord de la Comissió Mixta.   
Article 4.t Els crèdits pressupostaris que figuren detallats a la relació 3.2, com a baixes efectives, seran donats de baixa en els conceptes d'origen del pressupost prorrogat i transferits pel Ministeri d'Hisenda als conceptes habilitats en els capítols IV i Vll de la secció 32, destinats a finançar els serveis assumits pels Ens Pre-autonòmics i Comunitats Autònomes, una vegada remesos a l'esmentat Departament per part de l'Oficina Pressupostària del Ministeri de Treball i Seguretat Social els certificats de retenció de crèdit acompanyat s d 'un succint informe de la citada Oficina per donar compliment al que disposa l'annex 1, primer, apartat a), punt dos, de la Llei de Pressupostos Generals de l'Estat per a 1982.   
Article 5.é Aquest Reial Decret entrarà en vigor el mateix dia de la publicació al «Boletín Oficial del Estado».   
Donat a Madrid, a 29 de desembre de 1982.   
JOAN CARLES R.   
El Ministre de la Presidència,   
JAVIER MOSCOSO DEL PRADO Y MUÑOZ  
ANNEX I  
El seyor Gonzalo Puebla de Diego i la senyora Blanca Blanquer Prats. Secretaris de la Comissió Mixta de Transferències d'Administració de l'Estat-Generalitat Valenciana.   
CERTIFIQUEN  
Que en la sessio de la Comissió celebrada el dia 27 de desembre de 1982 fou adoptat acord de transferències a la Comunitat Autònoma Valenciana de les competències, funcions i serveis en matèria de Gabinets Tècnics Provincials de l'Institut Nacional de Seguretat i Higiene en el Treball en els termes que tot seguit s'hi expressen:   
A) Referència a normes constitucionals i estatutàries i legals en què s'empara la transferència.  
B)   
La Constitució, en l'article 149, 1, estableix que l'Estat té competència exclusiva en matèria de «legislació laboral, sense perjudici de la seua execució pels òrgans de les Comunitats Autònomes» (matèria 7.ª).  
D'altra banda, l'Estatut d'Autonomia d'1 de juliol, en l'article 33.1, i l'article primer, A), de la Llei Orgànica 12/1982, de 10 d'agost, estableixen que correspon a la Comunitat Autònoma Valenciana l'execució de la legislació de l'Estat en matèria laboral, amb les facultats i serveis propis de l'Administració respecte de les relacions laborals, sense perjudici de l'alta inspecció de l'Estat.  
En base a aquestes previsions constitucionals i estatutàries, és legalment possible que la Comunitat Autònoma Valenciana tinga competències en matèria de Gabinets Tècnics Provincials de l'Institut Nacional de Seguretat i Higiene en el Treball, per la qual cosa hom precedeix a operar ja en aquest camp transferències de competències de tal índole.  
En consequència amb el que hem exposat, sembla necessari i resulta estrictament legal d'arribar a un acord sobre transferència de competències en les matèries indicades a la Generalitat Valenciana per tal de complir així els objectius de la seua creació i per a possibilitar l'exigència constitucional de l'organització territorial de l'Estat dissenyada.  
B) Competències i funcions que assumeix la Comunitat Autònoma i identificació dels serveis que es traspassen.  
1.r Es transfereix a la Comunitat Autònoma Valenciana, dins del seu àmbit territorial, en els termes del present acord i dels Decrets i d'altres normes que el facen efectiu i es publiquen al «Boletín Oficial del Estado», les competències següents:  
En matèria de seguretat i higiene en el treball, i a l'empar de l'article 33.1, de l'Estatut, i l'article 1.r, a), de la Llei Orgànica 12/1982, de 10 d'agost, i article 149, 1, 7.ª, de la Constitució.  
Les competències que exerceixen els Gabinets Tècnics Provincials de Seguretat i Higiene en el Treball.  
2.n Per a l'efectivitat de les competències i funcions referides es traspassen a la Generalitat Valenciana, receptora d'aquestes, els següents Serveis i Institucions del seu àmbit territorial, per tal com exerceixen les funcions que també es detallen.   
Els Gabinets Tècnics Provincials de l'Institut Nacional de Seguretat i Higiene en el Treball de València, Castelló de la Plana i Alacant, que tenen per missió l'execució de les competències de l'Institut en l'àmbit provincial.   
3.r Mitjançant un conveni entre l'Institut Nacional de Seguretat i Higiene en el Treball i el Departament competent de la Generalitat Valenciana, s'establiran les bases de cooperació entre tots dos, en relació amb el Centre d'Investigació i Assistència Tècnica de Barcelona.   
C) Competències, serveis i funcions que es reserva l'Administració de l'Estat.   
Conseqüentment amb la relació de competències traspassades, romandran en el Ministeri de Treball i Seguretat Social i continuaran sent de la seua competència per a ser exercides per aquest, les següents funcions i activitats que té legalment atribuïdes i realitzen els serveis que es citen:   
a) Les competències atribuïdes a l'Institut Nacional de Seguretat i Higiene en el Treball per Reial Decret 577/ 1982, de 17 de març, que no han estat objecte de transferència.  
b) L'alta inspecció.   
c) Qualsevulla altra que li corresponga en virtut d'alguna norma i no haja estat objecte de transferència.   
D) Funcions en què han de concórrer l'Administració de l'Estat i de la Comunitat Autònoma i forma de cooperació.   
Es desenvoluparan coordinadament entre el Ministeri de Treball i Seguretat Social i la Comunitat Autònoma Valenciana, de conformitat amb els mecanismes que en cada cas s'assenyalen, les funcions i competències següents:   
a) L'Institut Nacional de Seguretat i Higiene en el Treball, a través dels corresponents Centres Nacionals i d'Investigació i Assistència Tècnica a què fa referència el Reial Decret 577/1982, de 17 de març, prestarà a la Generalitat Valenciana el suport tècnic necessari per a l'exercici de les funcions dels Gabinets Provincials que es traspassen.   
b) D'altra banda, la Generalitat Valenciana facilitarà a l'Institut Nacional de Seguretat i Higiene en el Treball informació i dades estadístiques sobre l'exercici de les competències transferides en matèria de Gabinets Provincials de Seguretat i Higiene en el Treball.   
E) Béns, drets i obligacions de l'Estat que es traspassen.  
Es traspassen a la Generalitat Valenciana els béns, drets i obligacions de l'Estat inclosos a l'inventari detallat de la relació adjunta número 1, on queden identificats els immobles, mobles i les concessions y contractes afectats pel traspàs. Aquests traspassos es formalitzaran d'acord amb el que estableix la disposició transitòria cinquena de l'Estatut d'Autonomia i d'altres disposicions en cada cas aplicables.  
F) Personal adscrit als Serveis i Institucions que es traspassen.   
1. El personal adscrit als Serveis i Institucions traspassats i que és referit nòminalment en la relació adjunta número 2, seguirà amb aquesta adscripció, passant a dependre de la Generalitat Valenciana en els termes legalment previstos per l'Estatut d'Autonomia i d'altres normes en cada cas aplicables i en les mateixes circunstàncies que s'especifiquen en la relació adjunta i amb el seu número de Registre Personal.   
2. La Subsecretaria del Ministeri de Treball i Seguretat Social i els altres Organs competents en matèria de personal notificaran als interessats el traspàs. També remetran als Organs competents de la Generalitat Valenciana còpia de tots els expedients d'aquest personal transferit, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.   
G) Valoració provisional de les càrregues financeres dels serveis traspassats.   
1. Queda pendent el càlcul definitiu del cost efectiu dels serveis que es traspassen, que haurà de ser aprovat pel Consell de Ministres, a proposta de la Comissió Mixta. Per aquesta raó no es publica la relació 3.1.   
2. Els recursos financers que es destinen a sufragar les despeses originades pels serveis que es traspassen durant l'exercici 1983, figuren en la relació 3.2.   
La quantia d'aquests recursos ha estat determinada amb dades dels Pressupostos Generals de l' Estat per a 1982. Aquestes quanties s'hauran d'actualitzar només es coneguen els pressupostos per a 1983 i la valoració definitiva a què fa referència l'apartat anterior.   
H) Documentació i expedients que es traspassen  
El lliurament de la documentació i expedients dels serveis traspassats es realitzarà en el termini d'un mes i serà objecte de l'oportuna acta de lliurament i recepció autoritzada per les autoritats competents en cada cas. Igualment es lliuraran els expedients en tramitació corresponents als serveis traspassats en els quals no haja recaigut resolució definitiva abans de la data assenyalada en l'acord de la Comissió Mista de Transferències. Aixo no obstant, els recursos administratius contra resolucions de l'Administració de l'Estat seran tramitats i resolts pels Organs d'aquesta.   
I) Data d'efectivitat de les transferències.   
Els traspassos de funcions i de mitjans objecte d'aquest acord, tindran efectivitat a partir del dia 1 de gener de 1983.   
I perquè conste, expedim aquesta certificació en Madrid, a 27 de desembre de 1982.-Els Secretaris de la Comissió, Gonzalo Puebla de Diego i Maria Blanca Blanquer Prats.   
ANNEX II  
Apartats del Reial Decret: Apartat B).   
Preceptes legals afectats: Reial Decret 577/1982, de 17 de març.   
Veure imatge


Còpia Permalink ELI